b"\n_START_ARTICLE_\nAlfons Maseras i Galt\xc3\xa9s\n_START_SECTION_\nBiografia\n_START_PARAGRAPH_\nEl seu pare era metge i volia que el seu fill en segu\xc3\xads la carrera, per\xc3\xb2 ell abandon\xc3\xa0 els estudis i es dedic\xc3\xa0 a la literatura. El 1898 fou un dels fundadors de l'Associaci\xc3\xb3 Catalanista La Fal\xc3\xa7. Cap al 1899 freq\xc3\xbcentava Els Quatre Gats, on probablement f\xc3\xa9u amistat amb Pablo Ruiz Picasso, que el va retratar; el 1900 va escriure els seus primers escrits a Joventut i Catalunya Art\xc3\xadstica, i el 1901 va dirigir, juntament amb Emmanuel Alfonso, la revista Auba. _NEWLINE_Fou el primer desenvolupador del concepte de pancatalanisme encunyat per Josep Pijoan i Soteras. Tot i que aleshores era vinculat pol\xc3\xadticament a la Lliga Regionalista, tamb\xc3\xa9 era membre de la Uni\xc3\xb3 Catalanista, i form\xc3\xa0 part del Comit\xc3\xa8 de Germanor amb els Voluntaris Catalans, creat el 1916. Resid\xc3\xad llargues temporades a Par\xc3\xads, on durant la dictadura de Miguel Primo de Rivera dirig\xc3\xad Le Courrier Catalan, fou corresponsal de La Veu de Catalunya amb el sobrenom de Zenon, i col\xc2\xb7labor\xc3\xa0 a la Societat d'Estudis Militars. Tamb\xc3\xa9 a Par\xc3\xads escriv\xc3\xad Pancatalanisme._NEWLINE_Tota la seva obra, b\xc3\xa0sicament rom\xc3\xa0ntica, es caracteritza per l'adaptaci\xc3\xb3 mim\xc3\xa8tica de distints corrents i autors europeus de moda. \xc3\x89s potser la m\xc3\xa9s personal, malgrat les influ\xc3\xa8ncies de Giacomo Leopardi. Tradu\xc3\xad al catal\xc3\xa0 Moli\xc3\xa8re, Alfred de Musset, William Shakespeare, Silvio Pellico i Giacomo Leopardi. Col\xc2\xb7labor\xc3\xa0 en molts diaris i revistes: Papitu, Un Enemic del Poble, Diario de Barcelona i altres. _NEWLINE_Quatre dies abans que les tropes franquistes entressin a Barcelona, s'exilia, sense la seva fam\xc3\xadlia, a Fran\xc3\xa7a amb un grup d'intel\xc2\xb7lectuals catalans. Malalt, trist i derrotat, mor pocs mesos m\xc3\xa9s tard, el 27 d'octubre de 1939.\n_START_SECTION_\nFons literari Maseras\n_START_PARAGRAPH_\nBiblioteca de Catalunya. Manuscrits. Fons literari Maseras"